

**ประกาศองค์การบริหารส่วนตำบลเลิงแฝก**

**เรื่อง  ช่องทางสำหรับการแจ้งเบาะแสป้ายโฆษณาหรือสิ่งอื่นใดที่รุกล้ำทางสาธารณะ หรือไม่ชอบด้วยกฎหมาย**

**ที่อยู่ในความรับผิดชอบขององค์การบริหารส่วนตำบลเลิงแฝก**

....................................

                   ตามมติคณะรัฐมนตรี เมื่อวันที่ 8 มกราคม 2562 เรื่อง มาตรการป้องกันการละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะ ตามที่คณะกรรมการป้องกันและปราบกรามการทุจริตแห่งชาติ เสนอและมอบหมายให้กระทรวงมหาดไทยรับมาตรการป้องกันการละเว้นการปฏิบัติหน้าที่ในการบังคับใช้ กฎหมายเกี่ยวกับป้ายโฆษณาบนทางสาธารณะไปพิจารณาดำเนินการ ซึ่งกระทรวงมหาดไทยได้มอบหมายให้ กรมส่งเสริมการปกครองท้องถิ่นดำเนินการและแจ้งหน่วยงานที่เกี่ยวข้องดำเนินการตามมาตรการป้องกันการ ละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะในมาตรการเร่งด่วน โดยใช้มาตรการทางการบริหาร และจัดให้มีช่องทางสำหรับแจ้งเบาะแสป้ายโฆษณาหรือสิ่งอื่นใดที่รุกล้ำทางสาธารณะหรือไม่ชอบด้วยกฎหมาย นั้น

                   ดังนั้น เพื่อให้ดำเนินการในเรื่องดังกล่าวเป็นไปด้วยความเรียบร้อย องค์การบริหารส่วนตำบลเลิงแฝกจึงประกาศกำหนดช่องทางสำหรับการแจ้งเบาะแสป้ายโฆษณาหรือสิ่งอื่นใดที่รุกล้ำทางสาธารณะหรือไม่ชอบด้วยกฎหมาย ที่อยู่ในความรับผิดชอบขององค์การบริหารส่วนตำบลเลิงแฝก เพื่อให้ประชาชนแจ้งเบาะแส โดยมีช่องทางต่างๆ ดังนี้

1. แจ้งเบาะแสด้วยตนเอง ณ สำนักงานองค์การบริหารส่วนตำบลเลิงแฝก 72 หมู่ 13 ตำบลเลิงแฝก อำเภอกุดรัง จังหวัดมหาสารคาม 44130

2. แจ้งเบาะแสผ่านทางโทรศัพท์หมายเลข 043 - 706511

3. แจ้งเบาะแสผ่านทางไปรษณีย์ องค์การบริหารส่วนตำบลเลิงแฝก 72 หมู่ 13 ตำบลเลิงแฝก อำเภอกุดรัง จังหวัดมหาสารคาม 44130

4. แจ้งเบาะแสผ่านทางเว็บไซต์ <http://www.lerngfak.go.th>  เมนู ”แจ้งเรื่องร้องทุกข์”

5. แจ้งเบาะแสผ่าน Facebook : อบต.เลิงแฝก  “กล่องข้อความ (Messenger)”

**ทั้งนี้ ข้อมูลของผู้แจ้งเบาะแส จะถูกเก็บไว้เป็นความลับ ซึ่งจะได้รับการตรวจสอบจาก เจ้าหน้าที่ผู้รับผิดชอบเท่านั้น**

               จึงประกาศให้ทราบโดยทั่วกัน

ประกาศ ณ วันที่ 4 เดือน ตุลาคม พ.ศ. 2564



( นายสมพร ทวยจัด )

นายกองค์การบริหารส่วนตำบลเลิงแฝก